— Апошнім часам фармат прыёмаў крыху памяняўся?— Так. Калі раней яны праводзіліся толькі ў раённым аб’яднанні, то цяпер прававыя інспектары выязджаюць на прадпрыемствы, у арганізацыі, што больш зручна для работнікаў. У верасні мінулага года Федэрацыя прафсаюзаў Беларусі падпісала пагадненне аб узаемадзеянні з Генеральнай пракуратурай Рэспублікі Беларусь. Цяпер на прыёмах прысутнічаюць і прадстаўнікі пракуратуры. Гэта павялічвае эфектыўнасць юрыдычных кансультацый. Інфармацыя, якая паступае ад грамадзян, прымаецца да ведама, аналізуецца, становіцца асновай для прыняцця адпаведных рашэнняў не толькі грамадскай арганізацыяй, але і дзяржаўнымі кантралюючымі органамі.